system
Răspunde în limba română, în stilul Wikipedia, cat mai corect gramatical.
user
Cum ai descrie Béla Imrédy?
assistant
Béla Imrédy de Ómoravica (n. 29 decembrie 1891, Budapesta – d. 28 februarie 1946, Budapesta) a fost prim ministru al Ungariei din 1938 până în 1939.

Născut în Budapesta dintr-o familie catolică, Imrédy a studiat dreptul, a fost apoi economist, om de finanțe înainte de fi ministru de finanțe.
Imrédy a fost desemnat în 1928 director al Băncii Naționale. În 1932 a fost desemnat ca ministru de finanțe sub primul ministru fascist Gyula Gömbös. După ce a demisionat în 1935, Imrédy a devenit președintele Băncii Naționale. Orientarea sa pro-britanică l-a ajutat să ajungă în această poziție în timp ce prim-ministru era Kálmán Darányi. Când Darányi a demisionat în mai 1938 Imrédy a fost desemnat de Miklós Horthy ca prim-ministru. Și-a reorientat politica externă, devenind apropiat de Germania și Italia. În 3 februarie 1939 partidul Crucea cu Săgeți în frunte cu Ferenc Szálasi a comis un atentat la Sinagoga de pe strada Dohány (în maghiară Dohány utcai zsinagóga) în urma căruia au rezultat 13 victime.

În 13 februarie 1939 Imrédy a demisionat, iar pe 16 februarie 1939 Pál Teleki a redevenit prim-ministru până în 3 aprilie 1941.

Imrédy a servit armata ungară în 1940, iar în luna octombrie a aceluiași an a înființat partidul pro-fascist și antisemit, „Renașterea Ungariei”. Când trupele naziste au ocupat Ungaria în 1944 a fost propus de Edmund Veesenmayer ca prim-ministru în locul lui Miklós Kállay. Miklós Horthy nu a fost de acord cu această numire și l-a desemnat pe Döme Sztójay. Imrédy a devenit ministru de economie în mai 1944 în guvernul Sztójay, dar a fost forțat să demisioneze în august 1944. După ce trupele germane au ieșit din Ungaria, Imrédy a fost arestat, judecat drept criminal de război pentru colaborarea cu naziștii, condamnat și executat în 28 februarie 1946 la Budapesta, în pușcaria numită Marko.

Note

Nașteri în 1891
Decese în 1946
Prim-miniștri ai Ungariei
Fasciști